૨૦૧૧ના વર્ષ તરફ એક નજર કરશો તો ત્રણ યાદગાર ઘટના બનેલી દેખાશે. એક તો હોમલોનના દરમાં થતો સતત વધારો, બીજું પારદર્શકતા વધારીને ડેવલપરોએ લીધેલાં પૉઝિટિવ પગલાં અને ત્રીજું ગવર્નમેન્ટ રેગ્યુલેશન બિલ મૂકીને મેળવેલાં સુઝાવ અને સૂચનો. ક્રેડાઈ (ધ કૉન્ફેડરેશન ઑફ રિયલ એસ્ટેટ ડેવલપર્સ અસોસિએશન ઑફ ઇન્ડિયા) અને એમસીએચઆઇ (મહારાષ્ટ્ર ચેમ્બર ઑફ હાઉસિંગ ઇન્ડસ્ટ્રી) જેવી ઇન્ડસ્ટ્રિયલ બૉડીની મદદથી ડેવલપરોએ પોતાની પારદર્શકતા વધારવાના સોગંદ લીધા. ક્રેડિયા અને માચી આ બન્ને બૉડીએ પોતાના સભ્યો માટે એક કોડ ઑફ કન્ડક્ટ અમલમાં મૂક્યો અને એને લીધે ઘર લેનારા ગ્રાહકનો આત્મવિશ્વાસ વધ્યો.